Маятас (Қостанай облысы)

Маятас — Қостанай облысы, Арқалық қалалық әкімдігіне бағынысты Екідің ауылдық әкімдігі құрамында болған ауыл, 2010 жылы таратылған.Қостанай облысының әкімшілік-аумақтық құрылысындағы өзгерістер туралы

 Географиялық орны 
Арқалық қаласынан оңтүстік-батысқа қарай 150 км-дей жерде орналасқан. 

Ол өзінің көрікті, ерекше таңғажайып табиғатымен көз тартады. Маятас сөзі аты айтып тұрғандай, екі сөзден құралған. «Маядай үлкен тас» деген мағынаны білдіреді. Елді мекен төңірегі бір-бірімен жалғасып жатқан бөктерлері, тасты сайлармен бөлінген шатқалды жер болып келеді. Шын мәнінде таулы шатқалдан айырмашылығы сайларының таяздығы мен жарларының аласалығы. 
Мұндай жерлерді тау бөктерлерімен салыстыруға болады. Бұл теңеуге тасты төбелер мен жиі кездесетін тасты биік қатпарлар дәлел. Осы тасты биік қатпарлар үстіне мініп қарасаңыз, назарыңыз бірден алыстан екі тауды қақ жара ағып жатқан өзенге түседі. Маятас өзінің осындай керемет табиғат көрінісімен ғана емес, сондай-ақ оның қойнауында пайдалы қазбалар да бар. Жергілікті тұрғындардың сөзіне қарағанда мұнда алтын мен қорғасын, қалайы да бар.
Сонымен қатар, Маятас маңында жұмбақ бейнелі белгілері бар тастарды жиі кездестіруге болады. Олардың жас шамасы мен қандай мағына беретінін анықтау қиын, бірақ ғылыми-зерттеу жұмыстарын жүргізуге қызығушылық тудыратыны сөзсіз. Бұл бейнелер ерте заманғы жартастарға салынған бейне, суреттердің қалдығы болуы да әбден мүмкін.«Қостанай облысы Торғай аймағы көрікті жерлерінің ақпаратты бағдар тізбегі» - Қостанай: ЖШС «Шапақ» баспасы, 2011 – 122 бет, - қазақша, орысша. Кітап авторлары: Елена Цвентух, Шоптибай Байдильдин, Арыстан Айтмагамбетов, Игорь Роговой, Дмитрий Артюх, Гулхашима Оразова, Бахытгуль Сакаупова, Манатбек Кожиков

 Халқы 
Тұрғыны 6 адам (2009).2009 жылғы Қазақстан Республикасы халқының Ұлттық санағының қорытындылары. Астана 2011. 1 том  

 Дереккөздер 


Санат:Арқалық қалалық әкімдігінің таратылған елді мекендері